Candidatei la Primărie, Liliana Ciobanu, i-a crescut…”PUSL -ul” !
Evident că odată cu declanșarea oficială a campaniei electorale pentru alegerile din 9 iunie, candidații și susținătorii acestora se folosesc de orice mijloc pentru a subția șansele contracandidaților lor.
Marți, 14 mai, candidata PUSL Giurgiu, la Primăria Municipiului, Liliana Ciobanu, era disperată din cauza faptului că cineva ( probabil un contracandidat – după cum ne declara ea), a livrat numărul său de mobil unui grup însemnat de persoane din întreaga țară, având alăturat mesajul: „ Sună-mă…!”
Drept urmare candidatei la Primăria Giurgiu, pentru funcția de primar, i-a crescut…”PUSL-ul”!
Conform declarației acesteia, încă de la primele ore ale dimineții telefonul pur și simplu i-a luat foc de la atâtea apeluri, cei ce au sunat-o dorind să afle despre ce este vorba…
”Îi rog pe competitorii mei să păstreze limita decenței. Vă informez că astăzi, imaginea mea, a fost postată ilegal pe site-uri. Efectul a fost primirea unui număr mare de apeluri de pe numere necunoscute prin care am fost abuzată verbal de persoane, evident, necunoscute. Rog competitorii mei să păstreze limita bunului simț, cu speranța că au așa ceva, Sunt Liliana Ciobanu și nu mă las intimidată de astfel de lucruri. În comparație cu bărbații, eu pot. Eu pot să fac din Giurgiu un oraș frumos și decent.” – a declarat Liliana Ciobanu, în completarea protestului său.
Politicianul mai spunea că se simte ținta unor atacuri fără precedent, făcând apel la decență și bun simț!
Însușiri ce din păcate lipsesc cu desăvârșire din panoplia caracterului unora din adversarii săi politici…!
Sunt voci care bănuiesc faptul că povestea asta, ușor neverosimilă, ar face parte de fapt din strategia de campanie a politicianului Liliana Ciobanu.
Deocamdată acest lucru rămâne doar o supoziție…Cert este însă că telefoanele astea i-au mărit pulsul politicianului giurgiuvean, dar i-au crescut totodată și capitalul de imagine!
Citi ZEN